locailabs/cofnodycynulliad_en_cy huggingface dataset:
I thank the Member for that question. Successive strategies, since 2003, have challenged traditional stereotypes of older people and promoted a culture in which we value and celebrate the contribution of older citizens to all aspects of Welsh life.

Diolchaf i'r Aelod am y cwestiwn yna. Mae strategaethau olynol, ers 2003, wedi herio stereoteipiau traddodiadol o bobl hŷn ac wedi hybu diwylliant lle'r ydym ni'n gwerthfawrogi ac yn dathlu cyfraniad dinasyddion hŷn at bob agwedd ar fywyd yng Nghymru.

Thank you, and the Member raises a very important point. I'm sure all of us, as Members of this Senedd, receive a huge amount of correspondence regarding bus services from our constituents. As you're aware, the Welsh Government will be bringing forward some legislation around bus travel in this term of Government.

Diolch i chi, ac mae'r Aelod yn codi pwynt pwysig iawn. Rwy'n siŵr bod pob un ohonom ni, fel Aelodau o'r Senedd hon, yn cael llawer iawn o ohebiaeth am wasanaethau bysiau gan ein hetholwyr. Fel y gwyddoch chi, bydd Llywodraeth Cymru yn cyflwyno rhywfaint o ddeddfwriaeth ynghylch teithio ar fysiau yn ystod tymor y Llywodraeth hon.

Okay. I'll bring Mick in to discuss this idea of news.

Iawn. Ddof i â Mick i mewn i drafod mwy ar y syniad o newyddion.
Well, I think we'll certainly see price rises if we do leave the European Union. And one of the reasons I've been working with the agricultural sector, particularly around red meat and dairy sectors, is to make them more resilient and competitive. The agricultural sector are doing a great deal of work in relation to reducing their emissions. Agriculture accounted for 13 per cent of Welsh greenhouse gas emissions in 2017, and NFU Cymru in particular have come forward with some very good policies to become net zero.

Wel, rwy'n credu y byddwn yn sicr yn gweld prisiau'n codi os byddwn yn gadael yr Undeb Ewropeaidd. Ac un o'r rhesymau pam y bûm yn gweithio gyda'r sector amaethyddol, yn enwedig y sectorau cig coch a llaeth, yw i'w gwneud yn fwy gwydn a chystadleuol. Mae'r sector amaethyddol yn gwneud llawer o waith mewn perthynas â lleihau eu hallyriadau. Amaethyddiaeth oedd i gyfrif am 13 y cant o allyriadau nwyon tŷ gwydr Cymru yn 2017, ac mae NFU Cymru yn enwedig wedi cyflwyno polisïau da iawn ar gyfer dod yn sero net.

So, we can move on to item 3 on our agenda, an evidence session with the Minister for Rural Affairs and North Wales, and Trefnydd regarding the Welsh Government draft budget 2022-23. A very warm welcome to the Minister. May I thank her also for the paper that she has submitted beforehand to the committee? Before we start our session today, perhaps the Minister and her team would like to introduce themselves for the record. Minister.

Felly, gallwn ni symud ymlaen at eitem 3 o'n hagenda ni, sef sesiwn dystiolaeth gyda'r Gweinidog Materion Gwledig a Gogledd Cymru, a'r Trefnydd ynglŷn â chyllideb ddrafft Llywodraeth Cymru 2022-23. Croeso cynnes i'r Gweinidog, ac a gaf i ddiolch iddi hefyd am y papur y mae wedi'i ddanfon atom ni ymlaen llaw fel pwyllgor? Cyn i ni ddechrau ein sesiwn heddiw, efallai y byddai hi a'i thîm mor garedig a chyflwyno eu hunain i'r record. Gweinidog.

Well, certainly, if you go to the library website, I think you will see that the children do understand that they are in the library, and it is a wonderful day when they do visit and take over -

Wel, yn sicr, os ewch chi i wefan y llyfrgell, rwy'n meddwl y gwnewch chi weld bod y plant yn sylweddoli eu bod nhw yn y llyfrgell, ac mae hi'n ddiwrnod bendigedig pan maen nhw yn dod draw a chymryd drosodd y llyfrgell -
Eitem 7 y prynhawn yma yw'r ddadl ar adroddiad y Pwyllgor Deddfwriaeth, Cyfiawnder a'r Cyfansoddiad, 'Adroddiad Blynyddol 2021/22', a galwaf ar Gadeirydd y pwyllgor i wneud y cynnig. Huw Irranca-Davies.

Item 7 this afternoon is a debate on the Legislation, Justice and the Constitution Committee report, 'Annual Report 2021/22', and I call on the committee chair to move the motion. Huw Irranca-Davies.
Mae'r Coleg Nyrsio Brenhinol a 13 undeb iechyd wedi ysgrifennu at Brif Weinidog Lloegr, fel y'i gelwir bellach, i ofyn am drafodaethau ynglŷn â chodiad cyflog cynnar ar gyfer y GIG. A wnewch chi arwain y ffordd a gwobrwyo staff ein GIG ni hefyd? Os yw'r argyfwng iechyd presennol wedi dysgu unrhyw beth inni, dylai gwerthfawrogi'r rheini sy'n gofalu amdanom ar bob adeg o ddechrau ein bywyd hyd ddiwedd ein hoes fod yn flaenoriaeth i unrhyw genedl ofalgar. Yn ystod eich cais am yr arweinyddiaeth, Brif Weinidog, fe ddywedoch chi na fyddech yn newid cyfraddau treth oni chaech eich gorfodi i wneud hynny. A ydych chi'n credu bellach fod gwaith caled gweithwyr iechyd a gofal yn ddigon o reswm i chi newid eich meddwl?

The Royal College of Nursing and 13 health unions have written to the English Prime Minister, as he's come to be known, asking for discussions on an early NHS pay rise. Will you show the way and also reward our NHS staff? If the current health crisis has taught us anything, it is that valuing those who look after us at the dawn of our lives, the twilight of our lives, and every point in between, should be the priority of any caring nation. During your leadership bid, First Minister, you said that you would not change tax rates unless compelled to do so. Do you now believe that the hard work of health and care workers is a compelling enough reason for you to change your mind?
Diolch, Llywydd, a diolch i bob Aelod sydd wedi cyfrannu at y ddadl hon. Er bod yr hyn sydd yn adroddiad Estyn yn dangos bod llawer gyda ni i fod yn falch ohono fe yn ein system addysg, mae'r adroddiad hefyd, wrth gwrs, yn taflu goleuni ar rai o'r elfennau hynny sydd yn rhaid inni barhau i ddelio â nhw. Rwy'n cytuno bod hyn yn cynnwys rhai o'r pethau a wnaeth Heledd Fychan sôn amdanyn nhw yn ei chyfraniad hi.

Thank you, Llywydd, and thank you to all Members who have contributed to this debate. Although what is noted in the Estyn report shows that we have a great deal to be proud of in our education system, the report, of course, also sheds light on some of the elements that we need to continue to tackle. I agree that this includes some of the issues that Heledd Fychan talked about in her contribution.
Item 4 on the agenda this afternoon is topical questions. The first topical question this afternoon is to be answered by the Cabinet Secretary for Energy, Planning and Rural Affairs. Lee Waters.

Eitem 4 ar yr agenda y prynhawn yma yw'r cwestiynau amserol. Bydd y cwestiwn amserol cyntaf y prynhawn yma yn cael ei ateb gan Ysgrifennydd y Cabinet dros Ynni, Cynllunio a Materion Gwledig. Lee Waters.
Weinidog, nid wyf yn credu bod angen ichi wrando ar unrhyw bregethau gan y blaid Dorïaidd ynghylch gwastraffu arian; maent yn arbenigwyr ar wneud hynny. Ond Weinidog, fel deddfwrfa ifanc, gyda thua 50 o Ddeddfau ar y llyfr statud, mae'r Senedd mewn sefyllfa wych i sicrhau bod ei holl Ddeddfau yn effeithlon, yn addas i'r diben, ac yn cyflawni'r diben a fwriadwyd. A all y Gweinidog ddarparu gwybodaeth am unrhyw adolygiadau ôl-weithredu o ddeddfwriaeth yn ddiweddar, ac a oedd y costau a'r arbedion a ragwelwyd ar gyfer y Deddfau hynny yn gywir mewn gwirionedd? Diolch yn fawr.

Minister, I don't think you need to take any lectures from the Tory party about wasting money; they are experts at doing so. But, Minister, as a young legislature, with around 50 Acts on the statute book, the Senedd is in a prime position to ensure that all its Acts are efficient, fit for purpose, and are achieving their proposed purpose. Can the Minister provide information about any recent post-implementation reviews of legislation, and whether the costs and savings predicted for those Acts were in fact accurate? Diolch yn fawr.

Diolch yn fawr iawn, a'r Gweinidog dros Ddysgu Gydol Oes a'r Gymraeg i ymateb i'r ddadl.

Thank you very much, and the Minister for Lifelong Learning and Welsh Language to reply to the debate.
Thank you. Well, responding to your statement here last week -

Diolch. Wel, wrth ymateb i'ch datganiad yma yr wythnos diwethaf -
Diolch. Dychwelwn at y cwestiynau ar y papur trefn. Cwestiwn 6 - Jack Sargeant.

Thank you. We go back to the questions on the order paper. Question 6 - Jack Sargeant.
Ie, mae hynny'n ddiddorol iawn. Ond i ba raddau hefyd mae gwahanol ganfyddiad pobl o beth mae 'ailwylltio' yn ei feddwl wedi arwain at rai o'r problemau yma?

Yes, and that's very interesting. But to what extent have different perceptions that people have in terms of 'rewilding' led to this situation?
Ond mae yna brotocol, wrth gwrs, rhyngoch chi a'r comisiynwyr nad ydych chi ddim i fod i adolygu eu gwaith nhw, nac, yn wir, i feirniadu gwaith y comisiynwyr yn y Cynulliad. Yn eich tystiolaeth chi i'r Papur Gwyn ar Fil y Gymraeg, rydych chi'n dweud bod system gwyno Comisiynydd y Gymraeg 'yn rhy fiwrocrataidd ac yn gymhleth a'i bod yn gallu bod yn wastraffus.' Beirniadaeth ydy hynny, yn torri'r protocol sydd rhyngoch chi a'r comisiynwyr -

But there is a protocol, of course, between you and the commissioners that you're not supposed to review them or criticise their work in the Assembly. Now, in your evidence on the Welsh language Bill White Paper, you said that the complaints process for the Welsh Language Commissioner 'is over-bureaucratic and complicated and that it can be wasteful.' Now, that's a criticism; you're breaking the protocol between you and the commissioners -

Wel, diolchaf i'r Aelod am y cwestiwn olaf pwysig iawn yna. Llywydd, mae'r 12 mis diwethaf wedi bod yn wahanol ac yn heriol i lawer o bobl yng Nghymru, gydag effeithiau dilynol ar iechyd meddwl a llesiant. Wrth i ni symud allan o'r cyfyngiadau symud, mae sicrhau effeithiau cadarnhaol ar iechyd meddwl yn cael ei ystyried yn uniongyrchol gan y Cabinet ym mhob adolygiad tair wythnos, gan bob amser gadw Cymru yn ddiogel ar yr un pryd.

Well, I thank the Member for that very important final question. Llywydd, the past 12 months have been different and challenging for many people in Wales, with consequent impacts on mental health and well-being. As we move out of lockdown, securing positive impacts on mental health is directly considered by the Cabinet at each three-week review, while always keeping Wales safe.
It is an objection. I thought you would unmute me, but object.

Mae'n wrthwynebiad. Roeddwn yn meddwl y byddech yn agor fy meic, ond rwy'n gwrthwynebu.

It's quoted in 'The Times' today, Sir. It's showing utter contempt for the British working classes. But, of course, what they don't understand is that the British people did understand what they were voting for, and that's precisely why they voted Brexit. It is time this Chamber took a positive stance on the UK's exit from the European superstate. Every single prediction of impending doom by those in the establishment committed to our remaining in the EU has proved to be wrong. And not just wrong, but substantially wrong. I look forward to the time in the near future when I, and my UKIP colleagues, and all other leavers, will be able to say 'We told you so.'

Mae'n ddyfyniad o'r Times heddiw, Syr. Mae'n dangos dirmyg llwyr tuag at y dosbarth gweithiol ym Mhrydain. Ond, wrth gwrs, yr hyn nad ydynt yn ei ddeall yw bod pobl Prydain yn deall beth yr oeddent yn pleidleisio amdano, a dyna'n union pam y gwnaethant bleidleisio Brexit. Mae'n bryd i'r Siambr hon gymryd safbwynt cadarnhaol ar y DU yn ymadael â'r archwladwriaeth Ewropeaidd. Profwyd yn anghywir bob un o'r rhagdybiaethau negyddol gan y rheini yn y sefydliad a oedd wedi ymrwymo i aros yn yr UE. Ac nid yn unig yn anghywir, ond yn sylweddol anghywir. Rwy'n edrych ymlaen at yr amser yn y dyfodol agos pan fyddaf i, a fy nghydweithwyr UKIP, a phawb arall a oedd o blaid gadael, yn gallu dweud 'Fe ddywedon ni wrthych chi.'

That reminds us all that we need to check our phones are off or on silent before we enter the Chamber. [ Laughter.] Huw Irranca-Davies.

Mae hynny'n ein hatgoffa i gyd fod angen inni wneud yn siŵr fod ein ffonau wedi'u diffodd neu wedi'u distewi cyn inni ddod i mewn i'r Siambr. [ Chwerthin.] Huw Irranca-Davies.

You need to persuade your MPs, though, don't you?

Ond mae angen i chi berswadio eich ASau, onid oes?
I thank the Member for her continued questioning on this area, which I know is of concern to many of her constituents. Our letter to the developers sets out how we were minded to classify the project within the categories set out in the Town and Country Planning (Environmental Impact Assessment) Regulations 2017. Following this response from the developer, we will be giving careful consideration to this screening decision regarding the planning application currently before the Vale of Glamorgan Council, ensuring that it is robust and takes into account the latest case law. You also mentioned in terms of NRW and future generations commissioner - Natural Resources Wales and the future generations commissioner met twice to explore and refine how the Well-being of Future Generations (Wales) Act 2015 can best be applied to the development of what are often complex and technical policy areas, such as environmental permitting. The review will look at historic cases, as to look at any current cases, as things stand, could prejudice the decision-making process.

Diolch i'r Aelod am barhau i ofyn cwestiynau ynglŷn â'r maes hwn, a gwn ei fod o ddiddordeb i lawer o'i hetholwyr. Mae ein llythyr at y datblygwyr yn nodi sut roeddem yn bwriadu dosbarthu'r prosiect o fewn y categorïau a nodir yn Rheoliadau Cynllunio Gwlad a Thref (Asesu Effeithiau Amgylcheddol) 2017. Yn dilyn yr ymateb hwn gan y datblygwr, byddwn yn rhoi ystyriaeth ofalus i'r penderfyniad sgrinio hwn ynglŷn â'r cais cynllunio sydd gerbron Cyngor Bro Morgannwg ar hyn o bryd, gan sicrhau ei fod yn gadarn ac yn ystyried y gyfraith achosion ddiweddaraf. Fe sonioch hefyd am Cyfoeth Naturiol Cymru a chomisiynydd cenedlaethau'r dyfodol - mae Cyfoeth Naturiol Cymru a chomisiynydd cenedlaethau'r dyfodol wedi cyfarfod ddwywaith i archwilio a mireinio'r ffordd orau o ddefnyddio Deddf Llesiant Cenedlaethau'r Dyfodol (Cymru) 2015 er mwyn datblygu meysydd polisi sy'n aml yn gymhleth a thechnegol, megis trwyddedu amgylcheddol. Bydd yr adolygiad yn ystyried achosion hanesyddol, gan y gallai ystyried unrhyw achosion cyfredol, fel y mae pethau, ragfarnu'r broses o wneud penderfyniadau.
Symudwn ni ymlaen felly i eitem 3. Dyma drydedd sesiwn dystiolaeth y pwyllgor yn ystyried egwyddorion cyffredinol y Bil Amaethyddiaeth (Cymru). Rŷn ni'n clywed tystiolaeth yn y sesiwn yma gan ganolbwyntio'n benodol ar faterion rheoli tir yn gynaliadwy. Gaf i felly estyn croeso cynnes i'n tystion y bore yma i'r sesiwn yma, a gaf i ofyn iddyn nhw gyflwyno eu hunain ar gyfer y record? Wedyn gallwn ni symud yn syth ymlaen at gwestiynau. Efallai gallaf i ddechrau gyda Jonathan Davies.

We'll move on, therefore, to item 3. This is the third session for the committee discussing the general principles of the Agriculture (Wales) Bill. We're hearing evidence in this session, focusing specifically on sustainable land management issues. Can I extend a warm welcome to the witnesses this morning and could I ask them to introduce themselves for the record? Then we'll move on immediately to questions. Maybe I'll start with Jonathan Davies.
A wnewch chi ailystyried a buddsoddi mewn gwirionedd yn y gwasanaethau hynny yn Ysbyty Gwynedd, fel y gall y timau meddygol hynny deimlo'n hyderus y gallant ddarparu gwasanaethau fasgwlaidd brys i'r bobl hynny sydd eu hangen yn ddirfawr?

Will you reconsider and actually invest in those services at Ysbyty Gwynedd, so that those medical teams can feel confident that they can carry out emergency vascular services for those people who badly need them?
Hoffwn atgoffa Mark Isherwood mai'r cynnydd cyfartalog ledled Cymru ar gyfer y setliad llywodraeth leol y flwyddyn nesaf yw 9.4 y cant a bod sir y Fflint yn cael cynnydd o 9.2 y cant, felly nid yw'n bell iawn oddi ar y cyfartaledd.

I would remind Mark Isherwood that the average increase across Wales for the local government settlement next year is 9.4 per cent and Flintshire has a 9.2 per cent increase, so it's not very far off the average.

Nac ydych; roedd gennych ychydig eiriau i'w hychwanegu.

You haven't; you had a few words to add.
Oherwydd dwi'n fodlon gyda'r atebion dŷn ni wedi'u cael, fell dwi'n hapus iawn. Roeddwn i'n meddwl, yr Athro Stephens, fod eich datganiad cychwynnol wedi bod yn help mawr i ni fel pwyllgor, ac oherwydd hynny, dwi'n fodlon gyda'r atebion dŷn ni wedi'u cael y bore yma.

Because I've been content with the answers that we've received, so I'm very happy. I was thinking, Professor Stephens, that your initial statement was a great help to us as a committee, and so because of that, I'm very content with the answers that we've had this morning.

Diolch am eich ateb. Nodaf o bennawd yr wythnos diwethaf fod Llywodraeth Cymru wedi comisiynu cyngor ar y broses o gyflwyno 5G yng Nghymru. Clywaf dermau fel 'cyflym iawn' a 'gwibgyswllt', ac a dweud y gwir, nid yw'r signal ffôn symudol a chyflymder y band eang yn fy rhanbarth yn cyfiawnhau defnyddio unrhyw un o'r geiriau hynny. A allwch ddweud wrthyf pa un a fydd 5G yn sicrhau cysondeb o ran gwasanaeth a chyflymder ledled fy rhanbarth, neu a fydd yn atgyfnerthu'r gwahanol lefelau o wasanaeth rhwng y lwcus a'r anlwcus yng ngogledd Cymru?

Thank you for that answer. I note from a headline last week that Welsh Government has commissioned advice on the roll-out of 5G in Wales. I hear terms like 'superfast' and 'ultrafast' and, frankly, the mobile coverage and broadband speeds in my region don't seem to live up to either of those names. Can you tell me whether 5G will enable a uniformity of service and speed across my region, or will it just reinforce the different levels of service between the haves and have-nots across north Wales?
Normal service resumes now though, Andrew. [ Laughter.]

Gwasanaeth arferol yn ailgychwyn nawr, Andrew. [ Chwerthin.]
Diolch. Roedd hwnnw'n amlwg yn gwestiwn penodol i Siôn. Oes yna rywun arall eisiau ychwanegu unrhyw beth?

Thank you. Clearly, that was a specific question for Siôn. Does anyone have anything to add?

Gwnaf, rydym yn gweithio gyda Llywodraeth y DU, sydd wedi dweud wrth y gweithgynhyrchwyr meddyginiaethau a'r cyflenwyr am gynnal gwerth chwe wythnos ychwanegol o'u cynnyrch ar hyn o bryd, yn ychwanegol at eu cronfeydd wrth gefn arferol. Byddwn yn parhau i weithio gyda Llywodraeth y DU, wrth gwrs, i wneud yn siŵr ein bod yn gwneud popeth a allwn os yw'r Deyrnas Unedig yn gadael yr Undeb Ewropeaidd.

Yes, we are working with the UK Government, which has instructed medicines manufacturers and suppliers to, at present, maintain an extra six weeks' worth of their products, over and above their usual reserves. We will, of course, continue to work with the UK Government to make sure that we do all that we can should the United Kingdom leave the European Union.

Nid dyna bolisi'r Llywodraeth hon, Llywydd, ac nid dyna bolisi Cyngor Caerdydd ychwaith.

That's not the policy of this Government, Llywydd, nor is it the policy of Cardiff Council.

Diolch, a chroeso i'r Pwyllgor Diwylliant, y Gymraeg a Chyfathrebu. Eitem 3 ar yr agenda yw 'Minnau hefyd! - Ymchwiliad i rôl y celfyddydau a diwylliant wrth fynd i'r afael â thlodi ac allgáu cymdeithasol'. A heddiw, dŷn ni'n trafod hyn gyda'r academyddion. Yn ein mysg mae Dr Eva Elliott, sef Cymrawd Ymchwil Mygedol, Ysgol y Gwyddorau Cymdeithasol, Prifysgol Caerdydd, a hefyd yr Athro Morag McDermont, Athro Astudiaethau Cymdeithasol-Gyfreithiol, Ysgol y Gyfraith, Prifysgol Bryste. Teitlau hir gyda chi'ch dwy. Diolch yn fawr iawn i chi am ddod mewn atom heddiw. Os nad ydych yn deall sut dŷn ni'n gweithredu, dŷn ni'n cael cwestiynau ar sail themâu gwahanol, gan Aelodau gwahanol. Felly, os yw'n iawn gyda chi, awn ni'n syth mewn i'r cwestiynau hynny. Ac i gychwyn gyda ni y bore yma, Mick Antoniw.

Thank you, and welcome back to the Culture, Welsh Language and Communications committee. Item 3 on the agenda is 'Count me in! - Inquiry into the role of arts and culture in addressing poverty and social exclusion'. And today, we have a panel of academics: Dr Eva Elliott, Honorary Research Fellow, School of Social Sciences at Cardiff University, as well as Professor Morag McDermont, Professor of Socio-Legal Studies at the University of Bristol Law School. They are very lengthy titles, both. But thank you very much for joining us this morning. In case you don't know how we work, we tend to have themed questions from different Members. So, if it's okay with you, we'll move immediately to those questions. And to kick off, we have Mick Antoniw.

Ymlaen â ni felly at eitem 3, sef craffu ar gyllideb ddrafft Comisiwn y Cynulliad ar gyfer 2019-20. A gaf fi groesawu'r tystion sydd yma'r bore yma? A gaf fi eich gwahodd chi i nodi eich enwau a'ch rolau ar gyfer y Cofnod, os gwelwch yn dda?

On we go, therefore, to item 3, namely scrutiny of the Assembly Commission's draft budget for 2019-20. Could I welcome the witnesses with us this morning? Could I invite you to state your names and roles for the Record, please?
So - and I finish with this - things don't have to be this way. One decision by the Government to give that wage that they deserve would change the situation entirely and would give them their dues. Thank you very much.

Felly - a dwi'n gorffen gyda hyn - does dim rhaid i bethau fod fel hyn. Byddai un penderfyniad gan y Llywodraeth i roi'r tâl sydd yn deilwng iddyn nhw yn newid y sefyllfa'n llwyr, yn rhoi'r haeddiant iddyn nhw y maen nhw i gyd yn eu haeddu. Diolch yn fawr iawn.
Diolch, Dirprwy Lywydd. You can say what you want about Lee Waters, and, let's face it, many people do, but he has used this debate that he's led to stand up for his constituents and, at the same time, advocate policy change and cultural shift. I don't know how successful he's been, and perhaps we'll come back to that at the end of my summing up.

Diolch, Ddirprwy Lywydd. Gallwch ddweud beth y dymunwch am Lee Waters, a gadewch i ni ei wynebu, mae llawer o bobl yn gwneud, ond mae wedi defnyddio'r ddadl hon a arweiniodd i sefyll dros ei etholwyr ac i hyrwyddo newid polisi a newid diwylliannol ar yr un pryd. Nid wyf yn gwybod pa mor llwyddiannus y bu, ac efallai y down yn ôl at hynny wrth i mi orffen crynhoi.
Diolch, Lywydd. Ysgrifennydd y Cabinet, rydych chi'n gwybod, efallai, bod Undeb Cenedlaethol yr Amaethwyr Cymru yn cynnal ymgyrch ar hyn o bryd i annog pawb i brynu o leiaf pum cynnyrch o Gymru. A fedrwch chi enwi'r pum cynnyrch diwethaf Cymreig y bu i chi eu prynu? A beth rydych chi'n ei wneud fel Gweinidog i ddiogelu bod cwsmeriaid yn gwybod bod eu cynnyrch nhw yn dod o Gymru?

Thank you, Presiding Officer. Cabinet Secretary, you may be aware that the National Farmers Union Cymru are currently conducting a campaign to encourage everyone to buy at least five items of produce from Wales. Can you name the last five items of Welsh produce that you bought, and what are you doing as Minister to ensure that customers know that their produce is from Wales?